Սա նշանակում է, որ վտանգը ոչ միայն չեզոքացված չէ, այլեւ հաշվի առնելով ՆԱՏՕ-ի դրոշի ներքո Սերժ Սարգսյանի արած տարօրինակ հայտարարությունները, էլ ավելի է խորացել: Հայկական կողմի դիվանագիտական ջանքերը` կանխելու նոր լայնածավալ ռազմական գործողությունները, առայժմ որեւէ արդյունք չեն տալիս: Եւ ամեն վայրկյան նոր հարձակման պետք է սպասել առնվազն մինչեւ մարտի 14, երբ Մոսկվայում կկայանա Սարգսյան-Պուտին հանդիպումը: Իսկ եթե այստեղ էլ խոսակցությունը չստացվի, մեծ է հավանականությունը, որ կընկղմվենք պատերազմի մղձավանջի մեջ, ինչպես ձեւակերպել էր Սերժ Սարգսյանը ԵԺԿ նախագահ Ժոզեֆ Դոլի հետ հանդիպմանը: Սարգսյանը, մասնավորապես, ասել էր. «Հայաստանը ի տարբերություն Ադրբեջանի, բնավ չի ցանկանում, որպեսզի մեր տարածաշրջանը ևս մեկ անգամ ընկղմվի պատերազմի մղձավանջի մեջ»: Այս հայտարարությունը պետք է կարդալ այսպես. «Հայաստանը պատրաստ է ընկղմվել պատերազմի մղձավանջի մեջ»: